اختي سمر هي اصغر مني بسنتين وعندها ثلاث اولاد احمد ومحمد وسلوى كانت كتير عم تعاني مع زوجها عدي اللي على طول معيشها عيشه ضيم غير الضرب المستمر والاهمال والشرب وخيانتو اللي ماقدرت اختي تغفرها لالو بعد ماكشفت زواجو من وحده تانيه من يلي عم يشتغلو بالمراقص وكانت حامل منو وليستر على جريمتو كان لازم يتزوجها من بعدها اختي طلبت الطلاق بس رفض جوزها عدي يعطيها الاطفال وكان يحرمها منهن جكر وقهر فيها اللي كنا نعرفوا انو اولاد اختي على طول بالشارع لان مرت ابوهن مابتتحملهن بحجه حملها اختي كان حظها سئ كانت فتره زواجها تقضي ايام اكتر من الايام اللي اقضتهن في بيت زوجها بس مسكينه اللي صار معها طفا وكسر لالها قلبها ابن اختي محمد كانت الشوكه اللي وجعت اختي بقوه محمد هو اخر العنقود لالها وروحها من كتر الاهمال يلي شافوه من مرت ابوهن وعدم المراقبه كانت لالهن حريه التصرف بكل شي حتى يقضو لليل بالشوارع وببيوت العالم لتهتم فيه وهيك طفل عمروا ونصف سنوات ماكان يعرف شي اسمو خطر اللي خلاه يوقع من الطابق الرابع ودخل بالعنايه المركزه بس لله ما اعطى ولله ما اخد ابن اختي مامرق عليه يوم الا كان متوفي هاديك الايام كانت الفاصل لتصبح حياه اختي جحيم وحتى حياتنا ماعاد فيها فرح انكسر فيها كل شي بس يلي كان مصبرها وجود احمد وسلوى مع اختي